UZNESENIE VLÁDY SLOVENSKEJ REPUBLIKY
č.
z
Návrh
na povolenie železničnej a cestnej prepravy personálu a techniky ozbrojených síl USA cez územie Slovenskej republiky za účelom akcií 
týkajúcich sa Irackej republiky. 
Číslo materiálu:		
Predkladateľ:	minister zahraničných vecí	

Vláda

A. 	súhlasí
A.1. 	s povolením železničnej a cestnej prepravy personálu a techniky ozbrojených síl
USA cez územie Slovenskej republiky za účelom akcií týkajúcich sa Irackej
republiky;

B. 	ukladá
ministrovi zahraničných vecí
ministrovi obrany
ministrovi vnútra
ministrovi dopravy, pôšt a telekomunikácií 

B.1. 	zabezpečiť všetky úkony súvisiace so železničnou a cestnou prepravou personálu a
techniky ozbrojených síl USA cez územie Slovenskej republiky,

ministrovi zahraničných vecí

B.2. 	zabezpečiť koordináciu činností príslušných rezortov pri plnení úlohy B.1. tohto
uznesenia,
B.3. 	notifikovať Veľvyslanectvu USA v Bratislave súhlas vlády SR s povolením
železničnej a cestnej prepravy personálu a techniky ozbrojených síl USA a 
mnohonárodných koaličných síl cez územie Slovenskej republiky za účelom akcií 
týkajúcich sa Irackej republiky.

C. 	poveruje

predsedu vlády 

C.1. 	informovať prezidenta Slovenskej republiky a predsedu Národnej rady SR o 
udelení súhlasu vlády SR s povolením železničnej a cestnej prepravy personálu a 
techniky ozbrojených síl USA cez územie Slovenskej republiky za účelom akcií
týkajúcich sa Irackej republiky.

Vykonajú: 	predseda vlády
minister obrany
minister zahraničných vecí
minister vnútra
minister dopravy, pôšt a telekomunikácií

Na vedomie: 	prezident Slovenskej republiky 
predseda Národnej rady Slovenskej republiky